Feespotjiekompetisie - NG Kerk Somerset-Wes
admin1Gemeentenuus, Twee-eeuefees10/03/2019	Leave a comment0
Die eerste amptelike geleentheid van die Twee-eeuefeesjaar was die Feespotjie-kompetisie op Saterdag 9 Maart.
Baie geluk aan Marie Cilliers, Braam en die ander helpers, wat gesorg het vir ‘n heerlik feestelike stemming wat geheers het onder die plataanbome langs die kerk en byna ‘n honderd etes verkoop het. Aanvanklik was net die braaiers besig, maar vanaf 15:00 het al hoe meer besoekers aangesluit.
Nege potjies het heel middag geprut op die kole terwyl die braaiers en hul helpers gesellig gekuier het. ‘n Wye verskeidenheid is aangebied: van glutenvrye “oxtail”, ‘n skaappot of twee, ‘n afval potjie, hoenderpotjies, lasagne potjie, bees-kortrib, tot ‘n heerlik gegeurde Nepal potjie.
Die beoordeelaars, Charlotte Kriek, Danie de Klerk en Trudie van der Westhuizen, het ‘n moeilike taak baie goed verrig en na lange beraadslaging die volgende drie wenners aangewys:
3’e plek: Jaco Jacobs se skaappot;
2’e plek: Paul Brits se hoenderpot, gegeur met kruie uit Nepal;
wenner: Fourie Rossouw se bees-kortrib met suurdeegdoodgooi potjie!
En Sondagoggend is die gebeurtenis in die kerk afgesluit deurdat die potjiekoning gestand moes doen aan sy voorneme om die verwelkoming van die gemeente waar te neem geklee in die voorskoot en sjef-hoed wat die vorige dag as pryse ontvang is!
Sleutelwoordw:potjie, potjiekos, potjiekoskompetisie
EREDIENSTE 24 Maart
Wintertye geld vanaf 7 April
BYBELSTUDIE 27 Maart
April 4 @ 09:00 - April 6 @ 13:00
April 4 @ 09:30
Pêrelprojek (Helderberg Uitreik): Spitbraai, dans & kuier
Sinodale Byeenkoms vir vrouelidmate (Durbanville)
April 10 @ 09:00 - 13:00
April 11 @ 10:00 - 16:00
April 11 @ 18:30 - April 14 @ 18:30